

A Nemzetközi gyaloglónap alkalmából ismét meghívást kaptunk  a Széchenyi István Technikum és Szakképző Iskolától egy ökoiskolai találkozóra. A program keretében a szakiskolás fiatalok együtt túráztak a Desedáig, majd a  Móricz Zsigmond Mezőgazdasági Szakgimnázium szervezésében játékos vetélkedőn vettek részt, ahol a három intézmény diákjai közösen, egymást segítve oldottak meg különböző ügyességi feladatokat és számot adtak a fenntarthatóságról és környezettudatos életmódról szerzett tudásukról. A jó hangulatú délelőttöt zsíroskenyér partival zártuk. 
Köszönjük a szervezést és meghívást Pálinkás Margit tanárnőnek és Beck Zsolt tanár úrnak. Jövőre újra találkozunk!

